ถ้ามีการสะเทือนที่หัว จะปวดหัวแล้วจี๊ดมายันฟันกรามเลยค่ะ คือเป็นอะไรค่ะ
สวัสดีค่ะ อาการปวดหัวจี๊ดร้าวไปถึงกราม อาจมีสาเหตุจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ อาจมีการปวดร้าวลงมาตามท้อยทอยได้-ปวดจากปลายเส้นประสาทอักเสบ อาจเป็นลักษณะปวดจี๊ด ร้าวไปตามแแนวเส้นประสาทได้-ปวดไมเกรน มักปวดข้างเดียว มีคลื่นไส้-ปวดจากต่อมไซนัสอักเสบหรือติดเชื้อ โดยอาจปวดตามใบหน้าคือเป็นบริเวณที่มีต่อมไซนัสอยู่ และอาจพบน้ำมูกข้นเขียว คัดจมูก มีไข้-ปวดจากสาเหตุในช่องปากเช่นมีฟันผุ เหงือกอักเสบในที่นี้นึกถึงเรื่องโรคปลายเส้นประสาทอักเสบมากที่สุด ซึ่งมักค่อยๆดีขึ้นได้เอง ในบางรายอาจต้องใช้ยาระงับการปวดปลายประสาทภายใต้การดูแลของแพทย์การดูแลตัวเองเบื้องต้น พักผ่อน พักการใช้งานกราม ไม่ควรอ้าปากบ่อยๆ และระวังการกระทบกระแทกที่ใบหน้าและศีรษะ รับประทานอาหารอ่อนๆไม่ต้องเคี้ยวมาก รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดกรามมากจนอ้าปากไม่ได้ ปวดจนทำกิจวัตรประจำวันไม่ได้ ให้รีบไปพบแพทย์